Document ID: 32002L0097

Smernica Komisie 2002/97/ES
zo 16. decembra 2002,
ktorou sa menia a dopĺňajú prílohy smernice Rady 86/363/EHS a 90/642/EHS o stanovených maximálnych hladinách rezíduí pesticídov (2,4-D, triasulfuron a thifensulfuron-metyl) v a na obilninách, potravinách živočíšneho pôvodu a určitých výrobkoch rastlinného pôvodu, vrátane ovocia a zeleniny
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 86/362/EHS z 24. júla 1986 o stanovených maximálnych hladinách rezíduí pesticídov v a na obilovinách [1], naposledy zmenenú a doplnenú smernicou Komisie 2002/79/ES [2], a najmä na článok 10,
so zreteľom na smernicu Rady 86/363/EHS z 24. júla 1986 o stanovených maximálnych hladinách rezíduí pesticídov v a na potravinách živočíšneho pôvodu [3], naposledy zmenenú a doplnenú smernicou 2002/79/ES, a najmä na článok 10,
so zreteľom na smernicu Rady 90/642/EHS z 27. novembra 1990 o stanovených maximálnych hladinách rezíduí pesticídov v a na určitých výrobkoch rastlinného pôvodu, vrátane ovocia a zeleniny [4], naposledy zmenenú a doplnenú smernicou 2002/79/ES, a najmä na článok 7,
so zreteľom na smernicu Rady 91/414/EHS z 15. júla 1991 o uvádzaní výrobkov na ochranu rastlín [5] na trh, naposledy zmenenú a doplnenú smernicou Komisie 2002/81/ES [6], a najmä na článok 4, odsek 1, písm. f,
keďže:
(1) Dané účinné látky 2,4-D, triasulfuron a thifensulfuron-metyl (príslušné účinné látky) boli zahrnuté do prílohy I k smernici 91/414/EHS smernicami Komisie 2001/103/ES [7], 2000/66/ES [8] a 2001/99/ES [9] na použitie ako herbicídy, ale bez špecifických podrobných podmienok, ktoré majú účinok na plodiny, ktoré môžu byť ošetrené výrobkami na ochranu rastlín, ktoré obsahujú tieto účinné látky.
(2) Zahrnutie týchto účinných látok do prílohy I k smernici 91/414/EHS bolo podložené hodnotením predloženej informácie, ktorá sa týkala navrhovaného použitia. Informáciu, ktorá sa vzťahuje na toto použitie, predložili určité členské štáty v súlade s článkom 4, odsekom 1, písm. f smernice 91/414/EHS. Prístupné informácie boli posúdené ako dostatočné na povolenie stanovenia niektorých maximálnych hladín rezíduí (MHR).
(3) Ak neexistujú MRL spoločenstva alebo predpísané MRL, členské štáty ustanovia národné predpísané MRL v súlade s článkom 4, ods. 1, písm. f smernice 91/414/EHS skôr, než môžu byť výrobky na ochranu rastlín, ktoré obsahujú tieto účinné látky, autorizované.
(4) S ohľadom na zahrnutie týchto účinných látok do prílohy I k smernici 91/414/EHS boli ukončené súvisiace technické a vedecké vyhodnotenia vo forme posudku Komisie. Posudok pre 2,4-D bol ukončený 2. októbra 2001, pre triasulfuron 13. júla 2000 a pre thifensulfuron-metyl 29. júna 2001, posudky stanovili prípustný denný príjem (ADI) pre 2,4-D ako 0,05 mg/kg tel. hmot./deň, pre triasulfuron ako 0,01 mg/kg tel. hmot./deň a pre metyl thifensulfuron ako 0,01 mg/kg tel. hmot./deň. Celoživotná expozícia konzumentov potravín ošetrených uvedenými účinnými látkami bola odhadnutá a hodnotená v súlade s postupmi Komisie. Do úvahy sa zobrala aj smernica publikovaná Svetovou zdravotníckou organizáciou [10] a názor Vedeckého výboru pre rastliny [11]o použitej metóde. Prijal sa názor, že navrhované MHR nepovedú k prekročeniu týchto AIDs. Počas hodnotenia a rozhovorov, ktoré predchádzali zahrnutiu aktívnych látok do prílohy I k smernici 91/414/EHS, neboli zaznamenané žiadne akútne toxické účinky, ktoré by vyžadovali stanovenie akútnej referenčnej dávky.
(5) S cieľom zabezpečiť, aby bol spotrebiteľ dostatočne chránený pred expozíciou rezíduám v alebo na výrobkoch, pre ktoré nebola udelená autorizácia, je rozumné stanoviť predpísané MHR na najnižšej hladine analytického stanovenia pre všetky také výrobky, ktoré sú obsiahnuté v smerniciach 86/362/EHS, 86/363/EHS a 90/642/EHS.
(6) Stanovenie takých predpísaných MHR na úrovni Komisie nezabraňuje členským štátom ustanoviť predpísané maximálne hladiny rezíduí v súlade s článkom 4 odsekom 1 písm. f) smernice 91/414/EHS a jej prílohy VI. Pre povolenie zdokonalenia ďalšieho použitia uvedených účinných látok je obdobie štyroch rokov považované za dostatočné. Potom sa stanú predpísané MHR konečnými.
(7) Z toho dôvodu budú podľa toho zmenené prílohy k smerniciam 86/362/EHS, 86/363/EHS a 90/642/EHS.
(8) Komisia oznámila túto smernicu vo forme návrhu Svetovej obchodnej organizácii a prijaté pripomienky boli vzaté do úvahy pri dokončovaní tejto smernice. Možnosť stanovenia prípustnej odchýlky MHR pre import pre špecifické kombinácie pesticídy/plodiny preskúma Komisia na základe prijateľných predložených údajov.
(9) Táto smernica je v súlade s názorom Stáleho výboru pre potravinový reťazec a zdravie zvierat,
PRIJALA TÚTO SMERNICU:
Článok 1
K časti A prílohy II k smernici 86/362/EHS sa pridávajú tieto maximálne hladiny rezíduí:
"Rezíduum pesticídu | Maximálna hladina v mg/kg |
2,4-D (suma 2,4-D a jeho esterov vyjadrená ako 2,4-D) | 0,05 obilniny |
triasulfuron | 0,05obilniny |
thifensulfuron-metyl | 0,05obilniny |
Článok 2
K časti B prílohy II k smernici 86/363/EHS sa pridávajú tieto maximálne hladiny rezíduí:
"Rezíduum pesticídu | Maximálna hladina (mg/kg) |
mäsa, vrátane tuku, mäsových prípravkov, vnútorností a živočíšnych tukov ako sú uvedené v prílohe 1 v KN kóde Nos 0201, 0202, 0203, 0204, 02050000, 0206, 0207, ex0208, 02090000, 0210, 160100 a 1602 | pre mlieko a mliečne výrobky uvedené v prílohe 1 v KN kóde Nos 0401, 0402, 040500 a 0406 | čerstvé vajcia v škrupine, pre vtáčie vajcia a vaječné žĺtky uvedené v prílohe 1 v KN kóde Nos 040700 a 0408 |
2,4-D | obličky (s výnimkou hydiny) 1 iné 0,05 | 0,01 | 0,01 |
Článok 3
K prílohe II k smernici 90/642/EHS sa pridávajú maximálne hladiny rezíduí pesticídov pre uvedené účinné látky ako uvádza príloha k tejto smernici.
Článok 4
Členské štáty prijmú zákony, iné právne predpisy a správne opatrenia nevyhnutné pre súlad s touto smernicou najneskôr do 30. júna 2003. Bezodkladne o tom informujú Komisiu.
Tieto ustanovenia sa budú uplatňovať s účinnosťou od 1. júla 2003.
Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
Článok 5
Táto smernica nadobudne účinnosť dvadsiaty deň po jej zverejnení v Úradnom vestníku európskych spoločenstiev.
Článok 6
Táto smernica je adresovaná členským štátom.
V Bruseli 16. decembra 2002

Labels: 3
17
20